Canal Reus

Festival Aeri | "Festa al Cel" a Salou
2025-09-19 11:00 - 2025-09-21 23:30 (Europe/Madrid) | Passeig Jaume I, Salou, Passeig Jaume I, 43840, Salou, Salou, Spain
Torna la Festa al Cel a Salou!

Gaudeix de tres jornades plenes d’espectacle i emoció per als amants de l’aviació. L’esdeveniment reunirà patrulles acrobàtiques, avions històrics, helicòpters i altres protagonistes del món aeri en un entorn únic.

La festa arrenca el divendres, amb entrenaments oberts al públic d’11 h a 15 h. Tot i no ser l’exhibició oficial, és una oportunitat única per veure de prop les comprovacions tècniques i maniobres prèvies que realitzen els equips participants. Els vols d’entrenament són igual d’impressionants i permeten veure com es preparen els espectacles.

El dissabte, arriba el màgic Sunset Airshow, de 18.30 h a 21.30 h. Amb el sol ponent-se a l’horitzó, el cel s’omple de llums LED, fum de colors i pirotècnia sincronitzada, tot acompanyat de figures acrobàtiques que captiven el públic en un ambient totalment diferent i emocionant.

El diumenge, tindrà lloc l’acte central amb la gran exhibició aèria d’11 h a 15 h. Es podran veure avions de combat, aeronaus civils, demostracions d’extinció d’incendis, avions clàssics i moltes sorpreses més. És un espectacle per a tots els públics, ideal per gaudir en família i amb amics.

La Festa al Cel t’espera!

38a Edició dels Tres Tombs de Reus
2025-09-21 09:00 | Catalunya
El passat mes de març es va haver de suspendre l’acte per causes meteorològiques

L’Associació d’Amics del Cavall de les Comarques de Tarragona, conjuntament amb l’Ajuntament de Reus a través de l’Institut Municipal Reus Cultura, han posat una nova data per a què aquest 2025 la ciutat no es quedi sense viure la tradicional festivitat: el diumenge 21 de setembre, com a acte previ a les Festes de Misericòrdia.

Els Tres Tombs d’enguany suposaran la 38a edició d’aquesta trobada que inclou un esmorzar, la concentració dels animals i carruatges, activitats paral·leles, els tres tombs als ravals de Reus i la benedicció dels animals a la plaça de la Puríssima Sang.

59a edició de l'Aplec Baix Camp a Reus
2025-09-21 10:30 - 20:00 | Catalunya
HORARIMatí: 10.30 h a 13.30 h / Tarda: 17.00 h a 20.00 h,

Organitza: Colla Sardanista Rosa de Reus

Misericòrdia 2025 | Cantada d'havaneres
2025-09-21 20:00 | Plaça del Mercadal, Plaça del Mercadal, Reus, Reus, Spain
A la Plaça del Mercadal, cantada d’havaneres amb els grups La Frau, Sopa de Peix i Balandra. A més a més el Grup Cultural de Misericòrdies de Reus oferirà, a la mitja part, rom cremat!

Misericòrdia 2025 | Festa Major Petita
2025-09-23 18:00 | Plaça del Mercadal, Plaça del Mercadal, Reus, Reus, Spain
Des del Campanar, Toc de la Festa Major Petita per acompanyar la cercavila del Seguici Petit, a càrrec dels Pioners i Caravel·les de l’Agrupament Escolta i Guia Montsant Cim.I des de l’Ajuntament, inici de la cercavila del Seguici Petit de la ciutat. Amb la participació dels músics de l’Aula de Sons de Reus, el Ball de Diables infantil, el Drac petit, la Cucafera, el Basilisc petit, el Lleó petit, els Nanos petits, la Mulassa petita, els Vitxets, Moros i Indis petits, el Ball de Marcos Vicente, el Ball de Pastorets petit, el Ball de Cercolets petit, el Ball de Prims petit, el Ball de Valencians petit, el Ball de Bastonets de l’Esbart Santa Llúcia, la Dansa de Mossèn Joan de Vic petita, el Ball de Gitanes petit, l’Escola de Bastons de l’Orfeó Reusenc, la Canalla dels Xiquets de Reus i l’Àliga petita.

Recorregut: plaça del Mercadal, carrer Major, plaça de Sant Pere, carrers de les Peixateries Velles, de l’Hospital i de la Presó, plaça de la Farinera, carrer de Santa Anna, raval de Santa Anna, plaça de Prim i carrer de Monterols, i acabarà novament a la plaça del Mercadal, on es farà la passada de lluïment.

Misericòrdia 2025 | Cercavila del Masclet
2025-09-24 20:30 | Plaça del Mercadal, Plaça del Mercadal, Reus, Reus, Spain
Des de la Plaça del Mercadal, sortida de la Cercavila del Masclet, amb diferents elements festius i amb acompanyaments musicals. El Col·lectiu El Masclet llançarà botes a l’inici i al final del recorregut. La cercavila passarà pel carrer de les Galanes, plaça de Catalunya, raval de Santa Anna, carrer de Llovera i plaça de la Llibertat.A més, es pot comprar Masclet a diferents establiments durant tots els dies de la festa.

Misericòrdia 2025 | Rosari de Torxes
2025-09-24 22:30 | Plaça de la Pastoreta, Plaça de la Pastoreta, 43202, Reus, Reus, Spain
Des de la Plaça de la Pastoreta i pel Passeig de Misericòrdia, Rosari de Torxes encapçalat per la creu i els cirials, l’estendard del Grup Cultural de Misericòrdies seguit del poble amb torxes.

El rosari finalitzarà a l’interior del santuari, on tindrà lloc la cantada dels goigs i la veneració de la Mare de Déu de Misericòrdia

La venda de torxes es farà a partir de les 21.30 h fins a l’inici del rosari a la porta del col·legi La Salle, ambla col·laboració d’aquest centre educatiu.

Misericòrdia 2025 | Baixada del Seguici Festiu
2025-09-25 10:00 | Catalunya
Baixada del Seguici Festiu fins al santuari i en arribar al santuari, ballada de cadascun dels elements, balls i danses del seguici festiu.

AMB LA PARTICIPACIÓ:

El Ball de Pere Joan Barceló, la Víbria, el Drac, el Basilisc, el Lleó, els nanos, la Mulassa i els gegants, el Carrasclet, el Ball de Sederes, el Ball de Pastorets, el Ball de Galeres, el Ball de Cavallets, el Ball de Cercolets, el Ball de Prims,el Ball de Valencians, el Ball de Bastons de l’Esbart Santa Llúcia, la Dansa de Mossèn Joan de Vic, el Ball de Gitanes, el Cos de Bastoners de l’Orfeó Reusenc, els Xiquets, l’Àliga i la Banda Simfònica de Reus.

Misericòrdia 2025 | Ballades
2025-09-25 16:30 - 18:00 | Catalunya
Ballades dels gegants, els nanos, les danses i el bestiari.

Misericòrdia 2025 | Actuació castellera, Ball Solemne curt de l’Àliga
2025-09-25 18:00 | Catalunya
Actuació castellera amb els Xiquets de Reus.

A continuació, a l’interior del SANTUARI, l’Àliga de Reus oferirà a la Mare de Déu de Misericòrdia el seu ball solemne curt amb l’acompanyament musical de la Cobla Reus Jove.

Seguidament, cantada general dels goigs de la Mare de Déu de Misericòrdia a càrrec de l’Orfeó Reusenc i els fidels assistents, amb l’acompanyament musical de la Cobla Reus Jove.

Misericòrdia 2025 | Baixada de Diables i Piromusical
2025-09-25 18:30 | Catalunya
La Baixada, tradicional baixada del Ball de Diables de Reus al santuari, i tot seguit, encesa de la façana del santuari i mostra piromusical, a càrrec de la Pirotècnia Igual.

AMB LA PARTICIPACIÓ:

Ball de Diables infantil, el Ball de Diables i els diables particulars.

IMPORTANT:

Per la seguretat de tothom i per al bon desenvolupament de l’acte, recordem que la baixada no és un correfoc i el públic no had’interactuar amb els diables.

Festa Major Vandellòs: Sant Cosme i Sant Damià
2025-09-25 18:30 - 2025-09-28 20:00 | Catalunya
Arriba la Festa Major de Vandellós del 25 al 28 de setembre!

Amb un programa ple d’actes que us faran gaudir i emocionar-vos.

Cicle Contradicció: Lleugerament tardorals, encara amb excés d'estiu
2025-09-25 19:00 | Centre d’Art Cal Massó, Carrer Pròsper Bofarull, 7, Reus, Tarragona, Spain
Cicle Contradicció

Edgar Fernández + Maria Albà

La poesia no és necessària. O sí. Per fer-la necessària ens cal una cultura concreta, una obertura de cap, de cos, de tot. És un plaer altíssim. El menjar és necessari. L’art del bon menjar, encara més. De la mescla de poemes i de tastos no sabem pas què en pot sortir. O sí. Plaers més alts, lleugerament tardorals, encara amb excés d’estiu.

Festa Major Mont-roig del Camp: Sant Miquel
2025-09-25 21:00 - 2025-09-29 21:00 | Catalunya
Arriba la Festa Major de Sant Miquel a Mont-roig del Camp!

Gaudeix del 25 al 29 de setembre d’un programa ple d’actes i festa!

Concert: Cor Lianna | Melodies d'una vida
2025-09-26 20:00 | Teatre Bartrina, Plaça del Teatre, 1, Tarragona, 43201, Spain
Gaudeix un any més del Cor Lianna el pròxim 26 de setembre a les 20:00 h al Teatre Bartrina de Reus.

Melodies d’una vida, un viatge musical per les emocions del pop català

Festiquel! | Mont-roig del camp
2025-09-26 20:00 | Catalunya
Programa:

20:00h | Obertura de portes21:00h | Músics de Carrer (tribut a Txarango)23:00h | La Prole Band01:00h | La FúmigaTot seguit | Dj Ceba

Concert: Second Trast + La Pandemic
2025-09-26 21:00 | Lo Submarino Reus, Carrer de Granollers, 11, 43204, Reus, Tarragona, Spain
SecondTrast presenta el seu nou àlbum “Second Round”. Com diu el nom, és un segon inici. Ens endinsem als nostres orígens i tornem a buscar els sons més clàssics.

Després de 15 anys de trajectòria, arranquem amb més experiència, més força, nous temes i nova formació. Hem buscat nous sons, i estem molt satisfetes del resultat.Consoliden la seva pròpia banda el 2011 on surt la primera maqueta “Paper Ship” i guanyen el segon premi al Reussona 2011. Perfilant el seu estil, el 2015 surt el segon treball “Action”, que dóna peu a guanyar el Reggae Talentos 2016 i a enregistrar el primer treball discogràfic a “Lacasia de la música” de Òsca. “De dins en fora” el primer disc gairebé tot en català amb un punt espiritual interior. Temes molt nostres, molt SecondTrast. Després de la gira venen uns anys més tranquils per motius de maternitat. El 2024 enregistren nou disc amb nova formació “Second Round” i actualment preparen la nova gira.

La Pandemic neix en plena pandèmia al 2020 en una humil habitació secreta. Des d’allà un “locu” amb molta energia aconsegueix liar un nexe de músics de diversos llocs i estils de bandes com La Familia Rustica, l’Odi Social, Dr Calypso, Justinians, Kinki Coocos, Decibelios, The Cabrians i Seventy Seven Band entre altres més per crear “La Pandèmic band” un auto tribut al nostre grup. La Banda amb inicis agressius i punk, amb el temps ha anat derivant a un estil mes tranquil.

Ofereixen cançons pròpies amb estils propers al reggae, soul i jambo mambo, amb alguna versió per acabar d’amenitzar el repertori. temes en català, anglès, argentí i qualsevol idioma que es pugui apendre en un curs CCC a distància.

TEDxReus: Autèntic
2025-09-27 16:00 | Teatre Bartrina, Plaça del Teatre, 1, Tarragona, 43201, Spain
“Autèntic”

En un entorn globalitzat, buscar mantenir l’autenticitat ens ajuda a pensar en un futur millor de forma crítica i constructiva. L’esdeveniment TEDxReus 2025 porta per títol “Autèntic“, i proposa un viatge per idees i històries que posen en valor la veritat, la coherència i la singularitat com a motors de canvi i transformació. L’autenticitat no és només ser un mateix: és atrevir-se a mostrar-se, escoltar amb honestedat i actuar des de l’essència.

Aquest any celebrem l’11a edició de TEDxReus i ho fem convidant-vos a gaudir de les ponències de vuit veus autèntiques, cadascuna referent en la seva àrea. Prepareu-vos per escoltar idees que deixen empremta.

Espectacle: Showgirls
2025-09-27 20:30 | Sala Santa Llúcia, Raval de Robuster, 34, Reus, 43204, Spain
Un cóctel explosivo de energía femenina y mucho humor.Augusta Thoenig, Ares Teixido i Nadic Din

S’uneixen en aquesta divertidíssima comèdia. “Showgirls, la comèdia” amb les dones del segle XXI.Ara els toca parlar-ne, sense filtres i autèntiques al 100%.Fusiona monòlegs, gags, erotisme, balls i moltes rialles, desmuntant estereotips i mites sobre el que pensen les dones.Un espectacle per a tots els sexes. Parlaran de sexualitat i exploraran des del que és quotidià fins a l’absurd, trobat humor a cada cantonada de la vida moderna.No us perdeu Showgirls!No pararàs de riure!

Concert: Aleix Quirii
2025-09-27 21:00 | Lo Submarino Reus, Carrer de Granollers, 11, 43204, Reus, Tarragona, Spain
“Aleix Quirii és un cantautor que podem classificar dins del pop d’autor, ni que tan sols, actualment, ni ell mateix sabria definir on es troba el seu estil musical.

La seva música es caracteritza per una fusió de ritmes i estils diversos, creant una discografia pròpia i fresca.

El 2024, va ser un dels artistes seleccionats per participar al concurs Sona9, consolidant-se com una veu emergent amb molt a dir dins l’escena musical catalana.

Actualment està estrenant noves cançons com “Dramàtik”, “Amor Prohibit” o “Suc de Préssec”; les quals s’inclouràn dins el seu proper treball, “Ocells i Papallones”. L’artista ens les presenta en directe, i aquestes ens guiaran per un espectacle ple de ritmes, contrastos i molt caràcter.

Aquest concert es titula “Els Meus Drames”, i és que, com hem dit anteriorment; cada cançó és un món.

Un concert diferent, on cada història es canta, es viu i es comparteix amb el públic.”

Concert: Dani6ix & Izzkid y Flashy Ice Cream
2025-09-27 22:00 | Plaça de la Llibertat, Plaça de la Llibertat, 43201, Reus, Reus, Spain
El Correllengua és un esdeveniment festiu, participatiu i transversal que té com a finalitat reivindicar l’ús i la normalització de la llengua catalana.

Dani6ix & Izzkid, grup del Maresme de reggaeton en català i amb diversos treballs publicats, està consolidant la seva posició dins del panorama musical català. D’altra banda, Flashy Hissi Cream, grup de música catalana de trap, reggaeton, dancehall, R&B i música rap, es desmarquen de la resta de formacions de música urbana per unes lletres amb missatge, compromeses i totalment en català.

Teatre: NOMAMI
2025-09-28 18:00 | Teatre Bartrina, Plaça del Teatre, 1, Tarragona, 43201, Spain
El millor del món és ser mare? Què passa quan la realitat no encaixa amb les expectatives?

Quan el temps per decidir s’acaba, la pressió es converteix en un compte enrere vertiginós que transforma la seva vida quotidiana en una muntanya russa d’emocions i situacions hilarants. Aquesta peça profunda, amb dosis d’humor, aborda no només el dilema de la maternitat, sinó també els grans interrogants de la vida: què volem realment i què ens ve imposat per la família o la societat?

Amb personatges realistes i entranyables i un món oníric paral·lel, NOMAMI presenta situacions quotidianes que faran riure i emocionar, connectant amb el públic. L’obra convida a reflexionar sobre els patrons heretats i la recerca de la identitat i llibertat personal..

Autoria: Mònica Rincón Martínez

Dramatúrgia i Direcció: Mònica Rincón

Ajudant de direcció: Àngels Rivero

Intèrprets: Soraya Ávila, Núria Blanch, Júlia Pérez i Aïda Pitarch

Disseny d’escenografia: María Garcia

Disseny de llums: Joan Martí

Disseny de vestuari: Marta Murralla i Noel Verheyden

Teaser: Albert Casanovas

Diseny cartell: Alba Rodrígez

Producció: Carlota Martí i La Suite Produccions

Concert al cementiri de Reus: 'Rebrotar' d'Anna Amigó
2025-09-30 20:30 | Cementiri Municipal de Reus, Av. de la Pau, 43203 Reus, Tarragona, Reus, Spain
El Cementiri General de Reus acollirà el proper dimarts 30 de setembre, a 20.30 hores, la desena edició del ja tradicional concert al cementiri “Retrobaments“, amb la proposta musical d’Anna Amigó, “Rebrotar”. Una obra que explica, segons la seva autora, el procés de separació entre persones i natura, des d’uns orígens en harmonia perfecta fins a una act ualitat en profunda meditació. Un cercle que es repeteix en diferents àmbits del nostre dia a dia i que en aquesta ocasió proposa una reflexió sobre com reprendre la vida després d’un comiat i de com rebrotar després de moments de dol.

L’obra serà interpretada per un conjunt format per arpa acompanyada d’un quintet de corda:

– Anna Amigó Vilalta, arpa veu i compositora de l’obra

– Joan Mestre, violí

– Norbert LLorca, violí

– Elena Martínez, viola

– Edmon Bosch, violencel

– Pere Loewe, contrabaix

Aquesta serà una nova trobada en un espai tan sensible i emotiu com és el Cementiri General de Reus amb la voluntat expressa de recordar i homenatjar les persones que ens han deixat durant aquest darrer any.

Romesco Tarragona 2025: I Congrés d'investigació tècnicocultural
2025-10-01 09:30 - 2025-10-02 15:00 | Catalunya
Primera edició del Congrés d’Investigació Tècnicocultural del Romesco a Tarragona, una iniciativa que neix per posar en relleu el romesco com a símbol compartit i potent, una expressió local amb vocació universal. Cal reconnectar la ciutadania amb aquest element essencial del seu paisatge culinari i simbòlic, que hem de projectar enfora com a representant d’una cuina amb veu pròpia i profundes arrels.

Dos dies dedicades al romesco, amb 9 estrelles Michelin, 6 showcookings, 10 tatules rodones i 50 ponents experts del món gastronòmic, científic i acadèmic.

Teatre: Nenaaa!
2025-10-01 20:30 - 21:40 | Teatre Fortuny, Plaça Prim 4, Reus, Catalunya, 43201, Espanya
Nenaaa!!! Dia Mundial de la gent gran

Amb motiu del dia mundial de la gent gran, Sènior Lab Laboratori Ciutadà, les actrius Maite Buenafuente i Angie Savall i la direcció de Jordi Vall han preparat una obra de teatre amb humor i poesia on es parlarà de les mares ancianes, de les seves vides noves com a infermeres amateurs, on mostraran la realitat de les seves llars.

Una obra de teatre que involucrarà col·lectius de gent gran. Un escenari compartit amb els avis que seran els «personatges secundaris», sense parlar, només regalant-nos la seva presència.Una obra de teatre-documental que deixarà un petit testimoni de veritats i realitats del seu present.

Organitza: Sènior Lab Laboratori Ciutadà

Cineclub del Centre de Lectura: Sirât, d’Oliver Laxe
2025-10-02 20:30 | Teatre Bartrina, Plaça del Teatre, 1, Tarragona, 43201, Spain
Un home (Sergi López) i el seu fill (Bruno Núñez) arriben a una rave perduda al Marroc. Busquen la Mar, la seva filla i germana, desapareguda fa mesos en una d’aquestes festes. Reparteixen la foto de la noia una vegada i una altra envoltats de música electrònica i d’un tipus de llibertat que ignoraven. Coneixen un grup de ravers i decideixen seguir-los a una última festa que se celebrarà al desert, on esperen tronbar la Mar.

Concert: Stabat Mater (Haydn)
2025-10-03 20:00 | Auditori Josep Carreras, Plaça Federic Mompou, 1, Vila-seca, 43830, Spain
ORQUESTRA TERRASSA 48 I COR VALLDONZELLA

El març del 1768 Joseph Haydn dirigia als seus 31 anys l’estrena d’una obra escrita un any abans: Stabat Mater. Una obra que escriví per voluntat pròpia i no pas com a encàrrec, el fet més normal en la seva època i posició. Haydn, el gran mestre del classicisme musical, es trobava ja enmig del seu període Sturm und Drang (tempestes i passions) i utilitzà elements agosarats per l’època com harmonies dramàtiques i cromatismes extrems per augmentar el drama i les representacions de dolor i angoixa.Acompanya aquest monument sonor de Haydn una de les seves simfonies trobades a la Biblioteca de París en una reducció per a cordes realitzada a l’època del mateix compositor.

Fitxa tècnica:

Jordi Casas i Bayer: direccióMireia Tarragó: sopranoMarisa Martins: altoFerran Mitjans: tenorMarc Pujol: baix

Teatre: Caramel
2025-10-03 20:30 | Teatre Bartrina, Plaça del Teatre, 1, Tarragona, 43201, Spain
Caramel Les Impuxibles – Pablo Messiez

Col·laboració inèdita entre les germanes Clara i Ariadna Peya (Les Impuxibles) i Pablo Messiez: un espectacle de creació que obre la porta a reflexionar sobre per què consumim.

En aquesta nova creació la qüestió que ens reuneix és el desig d’investigar i comprendre el nostre vincle amb les substàncies. Què busquem en elles? Com és la relació entre el consum i la falta? Com gestionem el plaer i el dolor? I sobretot, com parlar d’aquestes qüestions sense caure en la trampa de la moral quan la distinció entre substàncies legals o il·legals és, com a mínim, qüestionable.

Consumim per descansar, per oblidar, per celebrar, per fugir, per sentir més i per no sentir tant, per saciar la nostra gana, per trencar barreres, per trobar pau, per desconnectar i per connectar-nos, perquè no pots no fer- ho, perquè ens passin coses i també per poder suportar les coses que ens passen.

A CARAMEL volem reflexionar sobre el consum de substàncies. La relació entre l’ús i la dependència, les categories morals que apareixen quan es parla del tema i la necessitat d’absentar-se com a signe dels temps. Hem decidit parlar sobre aquest tema perquè hi convivim diàriament moltes de nosaltres i volem abordar-lo col·lectivament. La droga és ambivalent. És verí i és remei.

Hi ha un conflicte entre la droga i la societat i creiem que la droga en si no és el problema. El consum problemàtic d’algunes substàncies és un símptoma de la realitat que vivim, així com ho és la depressió. Caramel és un viatge sensorial a través de la música, el moviment i la paraula.

Direcció escènica: Ariadna Peya i Clara Peya

Text i mirada externa: Pablo Messiez

Coreografia: Ariadna Peya

Música original: Clara Peya

Dramaturgista i traducció al català: Marc Cartanyà

Dramatúrgia: Ariadna Peya, Clara Peya, Marc Cartanyà i Rita Molina Vallicrosa

Ajudanta de direcció: Rita Molina Vallicrosa

Acompanyament actoral: Marc Cartanyà i Rita Molina Vallicrosa

Intèrprets: Clara Peya, Ariadna Peya, Helena Gispert, Joan Solé, Mabel Olea, Pol Guimerà i Sandra Pujol

Veu en off: Pablo Messiez

Reus Cultura Contemporània: Svsto
2025-10-03 21:00 | Lo Submarino Reus, Carrer de Granollers, 11, 43204, Reus, Tarragona, Spain
Graduada entre àrees de servei i la xarxa pública de techno-polígons del Vallès, Carla Parmenter es descobreix com a SVSTO, el seu alter ego empoderat i malèvol cimentat en l’hedonisme de les pistes de ball tant obscures com alliberadores. Coneguda per ser el 50% de Las Bistecs, el grup d’electrodisgusting que segur que recordes, amb SVSTO no perd ni l’humor, ni les ganes de fer ballar, ara, però, des d’una estètica més nocturna situada a la perifèria catalana i al Raval més profund, igualment passada de voltes.”CRISIS” (Primavera Labels, 2025) és el seu debut, produït per Alejandro Da Rocha és un poema sonor, frenètic i impertorbable sobre les crisis econòmiques, socials i existencials a l’Europa del segle XXI. Com a experta en el tema -i des d’una agudesa mental privilegiada malgrat les toxines, els microplàstics i la tralla general -sap que el que abans eren camps ara és dels bancs, que el que vol és un “piti infinit” i que tot el que vulgui servir, ho servirà amb els talons posats. Cridem, ballem i qüestionem les estructures socials en totes les seves formes i arquitectures. La SVSTO ens ho posa en safata per fer-ho, celebrem la resistència, de la nit al dia.

Reus Ocult
2025-10-04 10:00 - 2025-10-05 19:00 | Catalunya
Nova edició de Reus Ocult, una proposta que reivindica la memòria del patrimoni industrial de la ciutat.
